Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 25 ก.ค.65
Daily Focus-บล.ฟินันเซีย ไซรัส ประจำวันที่ 25 ก.ค.65
25 ก.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways ในกรอบ 1,545-1,565 จุด สินทรัพย์เสี่ยงทั่วโลกปรับขึ้นจำกัดรอผลการประชุม Fed 26-27 ก.ค. นี้ รวมถึงผลประกอบการของบริษัทจดทะเบียนทั้งในไทยและต่างประเทศ ในการประชุม Fed ครั้งนี้ นักลงทุนให้น้ำหนัก 77% ที่ Fed จะขึ้นดอกเบี้ย 0.75% (น้ำหนักลดลงจากเดือนก่อนหน้าที่ 80%) และให้น้ำหนักเพียง 22% ที่ Fed จะขึ้นดอกเบี้ย 1.00% ในวัฏจักรดอกเบี้ยขาขึ้น เชื่อว่ากลุ่มธนาคารยังหนุนตลาดได้ต่อ และคุณภาพสินทรัพย์ที่ยังอยู่ในเกณฑ์ดี ไม่น่าเป็นกังวล ตรงข้ามกับกลุ่มพลังงานต้นน้ำที่ถูกกดดันจากดอกเบี้ยขาขึ้นจะทำให้เศรษฐกิจชะลอ
นอกจากนี้ วันนี้น่าจะได้แรงหนุนของกลุ่มสื่อสารหลัง TRUE-DTAC ชี้แจงว่าข่าวดีลควบรวมเป็นข่าวเท็จ เรายังคงมุมมองบวกต่อ SET Index ระยะกลาง-ยาวตามเศรษฐกิจที่เร่งตัวโดยเฉพาะการท่องเที่ยวที่จะเข้า High Season ในไตรมาส 4/65 4Q22 หนุนค่าเงินบาทพลิกมาแข็งค่า เรายังเน้นลงทุนในหุ้น Value Play ที่ Valuation ถูกกว่าช่วงก่อน COVID-19 นอกจากนี้หุ้นที่มีแนวโน้มกำไรไตรมาส 2/65 โดดเด่นคาดว่าจะ Outperform ตลาดช่วงนี้
กลยุทธ์ : เก็งกำไรงบไตรมาส 2/65 และหุ้น Value Play // ถือรอทำกำไรหลังฟื้นตัวจากแนวรับ 1,520+/- จุด
หุ้นเด่นเดือน ก.ค. : CK, CPN, GFPT, KTB, MAKRO